הכנסת השמונה-עשרה

                                                       הצעת חוק של  חבר הכנסת	                             כרמל שאמה
								
												פ/3522/18

הצעת חוק למניעת העישון במקומות ציבוריים והחשיפה לעישון (תיקון – שטחים משותפים בבניין המשמש למגורים או למסחר), התשע"א–2011

תיקון התוספת	1.	בחוק למניעת העישון במקומות ציבוריים והחשיפה לעישון, התשמ"ג–       1983, בתוספת, אחרי פרט 17 יבוא:  	
		"18.	כל מקום שהוא חלק מהרכוש המשותף בבניין המשמש למגורים או למסחר, למעט חדר נפרד לחלוטין, אם קיים, שהוקצה לעישון בידי הנהלת הבניין או בידי ועד הבית; בפרט זה, "רכוש משותף" ו-"בית משותף" כהגדרתם בחוק המקרקעין, התשכ"ט–1969 	

דברי הסבר

מטרתה של הצעת חוק זו היא למנוע סבל מצד דיירים או עמיתים לעבודה שאינם מעשנים. החוק הקיים למניעת העישון במקומות ציבוריים והחשיפה לעישון, התשמ"ג–1983 איננו אוסר על עישון  בשטחים משותפים כגון חדרי מדרגות ולובי, על אף העובדה שיש בכך כדי לגרום לסבל רב מצד הדיירים בבניין המגורים או בניין משרדים.
על כן, מוצע לאסור עישון גם במקומות אלו ובכך למנוע עישון פסיבי של הדיירים הנמצאים במקומות אלו ואף אולי לירידה בכמות העישון של דיירי הבניין עקב הצורך לצאת מחוץ לבניין על מנת לעשן.

---------------------------------
הוגשה ליו"ר הכנסת והסגנים
והונחה על שולחן הכנסת ביום
ג' באב התשע"א – 3.8.11